Bjørn Grinde

Bjørn Grinde (født 1952) er en norsk biolog, forsker, professor og forfatter. Han har jobbet som sjefsforsker ved Folkehelseinstituttet (FHI) og leder for en forskningsavdeling der. Han har også vært professor II ved Universitetet i Bergen og Universitetet i Oslo, samt jobbet som forsker ved universiteter i USA og Japan.

Grinde har studert biologi, antropologi, psykologi og pedagogikk ved Universitetet i Oslo, med en cand.scient.-grad i biologi fra 1979.Grinde, B., 1979. Virkninger av inhibitorer på proteindegradering i isolerte rotte-hepatocytter. Universitetet i Oslo. Han var ansatt som forsker ved Norsk Hydros institutt for kreftforskning ved Radiumhospitalet 1979–1980 og tok doktorgraden (dr.scient.) i biologi ved Universitetet i Oslo i 1981, basert på forskning han gjorde der.Bjørn Grinde Effects of protein degradation inhibitors on isolated rat hepatocytes : a study on mechanisms and regulation of intracellular proteolysis dr.avh. - Universitetet i Oslo 1981 Han tok sin andre doktorgrad (dr.philos.) som vitenskapelig assistent ved Universitetet i Oslo i 1984.Grinde, B., 1984. Mechanisms and regulation of lysosomal protein turnover in rat hepatocytes. Universitetet i Oslo. Han jobbet ved Veterinærhøgskolen fra 1987–1988 og var siden ansatt ved Folkehelseinstituttet. Den tidlige forskningen var knyttet til basale cellebiologiske problemstillinger som autofagi. Senere jobbet han i mange år med genetiske og evolusjonsbiologiske spørsmål. Mye av dette arbeidet var knyttet til virus og bakterier. Fra rundt år 2000 har hovedfokuset vært menneskets atferdsbiologi – det å forstå hvordan evolusjonsprosessen har formet menneskesinnet. Denne forskningen har vært spesielt rettet mot mental helse og lykke. 

Ved siden av over 170 vitenskapelige publikasjoner, har han skrevet en rekke populærvitenskapelige artikler og bøker. Deler av hans arbeid har vært oversatt til andre språk (italiensk, arabisk og kinesisk).

Grinde har også et skjønnlitterært forfatterskap, deriblant en romanserie om en ung mann som forblir den samme, men i løpet av bokserien lever i tre helt ulike kulturer. I de to første bøkene befinner han seg i steinalderen i Afrika for  år siden, én bok handler om nåtid og to om framtiden (2054–2058).

 Bibliografi 
 Populærvitenskapelige bøker 
 1996: Genene – din indre guru, Grøndahl Dreyer
 1996: Darwinian Happiness, The Darwin Press. 2. utgave 2012; også utgitt på italiensk
 2008: Gud – en vitenskapelig oppdatering, Flux Forlag
 2011: God – A Scientific Update, The Darwin Press/Pleasure Press
 2012: Den menneskelige dyrehage, Flux Forlag
 2012: The Biology of Happiness, Springer
 2014: Bevissthet – forstå hjernen og få et bedre liv, Spartacus
 2015: Alternative Ways of Living: The Human Zoo, The Darwin Press/Pleasure Press
 2016: The Evolution of Consciousness, Springer
 2017: Aldring – hva du bør vite før du blir for gammel, Dreyer Forlag
 2020: Appen som er deg – En bok om følelser, Fair Forlag
 2023: Kunsten å redde verden med sex, Vega forlag
 2023: SEX – The Pleasure and the Pain, KDP/Pleasure Press

 Romaner 
 2017: Dit månen drar, Fair forlag (revidert utgave 2025)
 2019: Månens makt, Fair forlag (revidert utgave 2025
 2020: En nær himmelen opplevelse, Fair forlag – utgitt under pseudonymet Tom Nevle (revidert utgave: Nær himmelen, 2025) 
 2021: Bølgen som brøt, Fair forlag – utgitt under pseudonymet Tom Nevle (revidert utgave 2025)

 Referanser 

 Eksterne lenker 

 Personlig hjemmeside 
 Profil ved NRK
 Profil i den norske, vitenskapelige publikasjonsdatabasen CRISTin

Kategori:Norske biologer
Kategori:Norske sakprosaforfattere
Kategori:Personer tilknyttet Folkehelseinstituttet
Kategori:Professorer ved Universitetet i Oslo
Kategori:Professorer ved Universitetet i Bergen